على دمع الاثر بقت منهم صور
علي ما ضل سوه شمسهم والكمر
من ودعتهم ودعت حياتي
واشتعل قلبي بنار ذكرياتي
موتي وقنوتي ودعوتي بصلاتي
وبموتي بلكي يفض حزن عذابي
مابين جدران اربعة وعليله
لا واحد من احبابي واشتكيله
حدي من جانت بنتها العقيله
واتمنى هسه بالكفن حجابي
من سافرو قلبي اشتعل نار بحطب حد الضلع
واشعر بعد ماضل صبر يحمل الم نار الدمع
وتعذبت وارجف كمت نار بطرف خيط الشمع
على السافرو واني بامل بلكت يرد منهم خبر
من كثر دمعي وضيعت صورهم
الريح ما خات اثر لأثرهم
الساعة قامت بيه ويا سفرهم
يا دنيا والمحشر بده بحسابي
من عيني نزلت نار وي دمعتي
وانذبحت باول عمر فرحتي
ويا السبايه تأجلت سفرتي
واسأل ولا واحد يرد جوابي
كل ما يمر طير بسما حط على الشجر ريحة اسأله
ياطير اخذ عمري بشرب عندك خبر من كربله
كال الخبر فوق الظهر راسه انذبح للبسمله
حركو الخيم راع العلم والجف وكع فوق النهر